Държавен вестник, бр. 12, 2017 г., стр. 75

БРОЙ  12	
Д Ъ Р Ж А В Е Н  В Е С Т Н И К 	
СТР.  75  
за които се провежда национално външно 
оценяване в съответната учебна година.“
2. Алинея 3 се изменя така:
„(3) Служебната бележка по ал. 1, т. 3 се 
издава от училището, в което ученикът се е 
обучавал в VII клас, а служебната бележка 
по ал. 1, т. 4 – от директора на училището, 
в което е проведен изпитът за проверка на 
способностите.“
§ 7. В чл. 73 ал. 1 се изменя така: 
„(1) Право на участие в приема в V клас в 
профилирани гимназии с профил „Математи-
чески“ или „Природни науки“ имат ученици, 
които успешно са завършили началния етап 
на основно образование, явили са се на на-
ционалното външно оценяване в IV клас и са 
участвали във включени в календара на МОН:
1. олимпиада на областно ниво и поне едно 
състезание, които са в областта на математи-
ката или на природните науки, или
2. поне две състезания в областта на ма-
тематиката или на природните науки.“
§ 8. В чл. 74, ал. 1 т. 2 и 3 се изменят така:
„2. средноаритметичната стойност от пре-
върнатите по скала в точки в съответствие с 
ДОС за оценяването на резултатите от обу-
чението на учениците оценки от удостовере-
нието за завършен начален етап на основно 
образование по учебните предмети, изучавани 
в IV клас, в раздел А от учебния план;
3. резултатите от най-малко:
а) една олимпиада на областно ниво и едно 
състезание, които са в областта на матема-
тиката или на природните науки, определени 
по реда на чл. 73, или
б) две състезания в областта на матема-
тиката или на природните науки, определени 
по реда на чл. 73.“
Преходни и заключителни разпоредби
§ 9. За учебната 2016 – 2017 г.:
1. Състезанията и/или олимпиадата по 
чл. 73 се оповестяват на интернет страницата 
на училището в срок до 7 дни от влизане в 
сила на тази наредба.
2. Балообразуването по чл. 57, ал. 1 – 4 
се обявява от директора на училището в ре-
гионалното управление на образованието до 
15 февруари 2017 г.
§ 10. В § 4 от преходните и заключител-
ните разпоредби на Наредба № 9 от 2016 г. за 
институциите в системата на предучилищното 
и училищното образование (ДВ, бр. 68 от 
2016 г.) думите „до обнародването в „Държавен 
вестник“ на решение на Министерския съвет 
по § 9, ал. 2 от преходните и заключителните 
разпоредби на ЗПУО“ се заличават.
§ 11. Наредбата влиза в сила от деня на 
обнародването є в „Държавен вестник“.
Министър: 
Меглена Кунева
769
МИНИСТЕРСТВО  
НА ОТБРАНАТА
НАРЕДБА № Н-3 
от 18 януари 2017 г.
за психологическо осигуряване и полифизио- 
графски изследвания в служба „Военна  
информация“
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло-
вията и редът за:
1. психологическото осигуряване в служба 
„Военна информация“ (службата), което об-
хваща извършването на:
а) психологически изследвания;
б) психологическа консултативна дейност;
2. полифизиографски изследвания за нуж-
дите на службата.
Чл. 2. Дейностите по чл. 1 се извършват 
от специализиран орган на службата. 
Г л а в а  в т о р а
ПСИХОЛОГИЧЕСКО ОСИГУРЯВАНЕ
Раздел I
Психологически изследвания
Чл. 3. Психологическите изследвания са 
елемент от професионалната психодиагности-
ка, насочена към:
1. дефиниране на общите и професионално 
значимите качества, противопоказания за 
постъпване на работа и дългосрочна профе-
сионална реализация;
2. установяване наличието на тези качества 
и противопоказания у кандидатите за работа 
и служителите – военнослужещи и цивилни 
служители.
Чл. 4. Психологическите изследвания са 
първични и вторични и се извършват при:
1. първичен (начален) психологически под-
бор на кандидатите за постъпване на работа 
в структурите на службата;
2. вторичен (последващ) психологически 
подбор за установяване на психологическата 
съвместимост на служителите с изисквани-
ята на конкретно направление на дейност и 
промени в психичното състояние. 
Чл. 5. (1) Първичните психологически из-
следвания имат за цел установяване на психо-
логическата съвместимост на кандидатите за 
постъпване на работа в структурите на службата.
(2) Вторичните психологически изследвания 
се извършват за определяне на психологиче-
ската съвместимост на служителите с изисква-
нията на длъжността, която заемат, или при 
промяна в тяхното направление на дейност.
Чл. 6. Психологическата съвместимост се 
определя съобразно изискванията за съответ-
ните направления на дейност чрез изследване 
и установяване на: